संजय राउत बोले महाराष्ट्र में सीएम शिवसेना से होगा, तभी बॉलीवुड एक्टर का आया ट्वीट और कह दी यह बात...  
संजय राउत बोले महाराष्ट्र में सीएम शिवसेना से होगा
उनके बयान पर बॉलीवुड एक्टर ने दिया रिएक्शन
वायरल हो रहा है उनका ट्वीट
महाराष्ट्र विधानसभा चुनाव नतीजों के बाद से ही मुख्यमंत्री कौन बनेगा इस पर पेंच फंसा हुआ है. मुख्यमंत्री पद को लेकर बीजेपी और शिवसेना का टकराव जारी है. इसी बीच आज शिवसेना के वरिष्ठ नेता संजय राउत (Sanjay Raut) का बयान आया जो सुर्खियों में है. उन्होंने शुक्रवार को कहा कि महाराष्ट्र में मुख्यमंत्री शिवसेना पार्टी से होगा. संजय राउत के इस बयान पर बॉलीवुड गलियारे से भी रिएक्शन आने शुरू हो गए हैं. बॉलीवुड के प्रोड्यूसर और एक्टर कमाल आर खान (Kamaal R Khan) ने इस संबंध में एक ट्वीट किया है, जो सोशल मीडिया पर वायरल हो रहा है.

Today, #ShivSena politician #SanjayRaut Ji confirmed that next CM of Maharashtra will be @AUThackeray only. Congratulations and all the very best to him. I do 100% believe that he will do very good work for the people of Maharashtra!!

कमाल आर खान (Kamaal R Khan) ने लिखा: "शिवसेना के नेता संजय राउत (Sanjay Raut) जी ने आज यह स्पष्ट किया कि महाराष्ट्र के अगले सीएम सिर्फ आदित्य ठाकरे (Aditya Thackeray) बनेंगे. उनको बधाई और बहुत शुभकामनाएं. मुझे 100 प्रतिशत विश्वास है कि वो महाराष्ट्र के लोगों के लिए बहुत अच्छा काम करेंगे." कमाल आर खान ने इस तरह संजय राउत के बयान पर अपना रिएक्शन दिया है. संजय राउत ने यहां संवाददाताओं से कहा कि भाजपा और शिवसेना के बीच सरकार गठन को लेकर अब तक कोई बातचीत नहीं हुई है.
संजय राउत (Sanjay Raut) दावा किया कि महाराष्ट्र का अगला मुख्यमंत्री शिवसेना से होगा. राज्यसभा सदस्य राउत ने कहा, "भाजपा को कोई अल्टीमेटम (सरकार गठन पर) नहीं दिया गया है. वे बड़े लोग हैं." उन्होंने कहा कि अगर शिवसेना फैसला लेती है तो उसे महाराष्ट्र में स्थिर सरकार के गठन के लिये जरूरी संख्या मिल सकती है. लोगों ने 50:50 फॉर्मूले के आधार पर सरकार बनाने के लिये जनादेश दिया था. इस फॉर्मूले पर महाराष्ट्र के लोगों के समक्ष सहमति बनी थी.